Fl-1 ta' Jannar 2018 ser tidħol fis-seħħ serje ta' titjib tekniku għall-Politika Agrikola Komuni (PAK) li ser jissimplifikaw il-ħajja tal-bdiewa Ewropej u l-amministrazzjonijiet nazzjonali. Il- tal-hekk imsejjaħ ġiet mill-Kunsill Agrikoltura u Sajd, wara li ntlaħaq qbil informali mal-Parlament Ewropew fit-12 ta' Ottubru. "Aħna wegħidna li naslu għal ftehim malajr dwar regoli ġodda li ser jagħmel il-ħajja aktar faċli għall-bdiewa Ewropej. Illum għandi pjaċir inħabbar li żammejna din il-wegħda, u d-dispożizzjonijiet agrikoli tar-regolament omnibus ser jidħlu fis-seħħ fl-1 ta' Jannar 2018." Tarmo Tamm, ministru għall-affarijiet rurali tar-Repubblika tal-Estonja u president tal-Kunsill Il-parti agrikola tar-regolament omnibus temenda l-erba' regolamenti tal-PAK: pagamenti diretti, żvilupp rurali, organizzazzjoni komuni tas-swieq u r-regolament orizzontali. Dawn huma xi wħud mill-bidliet ewlenin: : ir-regoli dwar il-bur permanenti ġew modifikati biex jagħtu flessibbiltà akbar lill-istati membri. Ċerti elementi tal-ekoloġizzazzjoni ser isiru aktar sempliċi. Barra minn hekk, id-distinzjoni bejn bdiewa attivi u bdiewa mhux attivi ser issir fakultattiva, biex b'hekk kulfejn din irriżultat f'piż amministrattiv eċċessiv l-istati membri jkunu jistgħu jwaqqfuha; Żvilupp rurali : miżuri għall-ġestjoni tar-riskju ser isiru aktar attraenti peress li jitbaxxew xi livelli limitu filwaqt li jogħlew ir-rati ta' appoġġ. Barra minn hekk, ser jiġi ssimplifikat l-użu tal-istrumenti finanzjarji; Organizzazzjoni komuni tas-swieq : uħud mill-prerogattivi tal-organizzazzjonijiet tal-produtturi bħall-ippjanar tal-produzzjoni, l-ottimizzazzjoni tal-ispejjeż tal-produzzjoni, it-tqegħid fis-suq u n-negozjar ta' kuntratti għall-provvista ta' prodotti agrikoli f'isem il-membri, ser jiġu estiżi għas-setturi kollha bil-ħsieb li titjieb il-pożizzjoni tal-bdiewa fil-katina tal-provvista. Dawn il-prerogattivi diġà jeżistu f'setturi bħaż-żejt taż-żebbuġa, iċ-ċanga u l-prodotti ta' raba' li jinħadem. L-opzjoni li jiġu nnegozjati kollettivament kuntratti b'termini dwar il-kondiviżjoni tal-valur għandha tiġi estiża għal setturi oħra għajr iz-zokkor u ser tkun ta' natura volontarja. Test sħiħ PE-CONS 56/17 Din ir-riżorsa bħalissa hi disponibbli biss bil-lingwa jew il-lingwi li ġejjin: Ftehim Omnibus (stqarrija għall-istampa, 16/10/2017) Ara l-paġna tal-laqgħa